**INFORMACIJOS ATRANKOMS DĖL POVEIKIO APLINKAI VERTINIMO PARENGIMO PASLAUGŲ**

**PIRKIMO TECHNINĖ SPECIFIKACIJA**

1. **PIRKIMO OBJEKTAS**

1.1. Informacijos atrankoms dėl poveikio aplinkai vertinimo parengimas (toliau – Paslaugos)*.*

1.2. PIRKIMO OBJEKTO APIMTYS IR CHARAKTERISTIKA

1.2.1. Vadovaujantis Planuojamos ūkinės veiklos atrankos dėl poveikio aplinkai vertinimo tvarkos aprašu, patvirtintu Lietuvos Respublikos aplinkos ministro 2017 m. spalio 16 d. įsakymu Nr. D1-845 „Dėl Planuojamos ūkinės veiklos atrankos dėl poveikio aplinkai vertinimo tvarkos aprašo patvirtinimo“ (aktuali redakcija), parengti informaciją atrankai dėl planuojamos ūkinės veikos poveikio aplinkai vertinimo (toliau – Atrankos dokumentai).

1.2.2. Atrankos dokumentuose turi būti pateikta:

* informacija apie planuojamos ūkinės veiklos organizatorių (Užsakovą);
* planuojamos ūkinės veiklos aprašymas;
* planuojamos ūkinės veiklos vieta;
* galimo poveikio aplinkai rūšys ir apibūdinimas.

1.2.3. Paslaugos teikėjas turi turėti galimybę, ir esant reikalui, atlikti oro taršos šaltinių išmetamų teršalų, kvapų, triukšmo sklaidos bei kitų galimų poveikių aplinkai (kraštovaizdžiui, gamtiniam karkasui ir kt.) ir žmonių sveikatai matematinį modeliavimą / vertinimą.

1.2.4. Paslaugos teikėjas atlikdamas 1.2.3. punkte nurodytus oro teršalų, kvapų, triukšmo sklaidos skaičiavimus, turi vadovautis Ūkinės veiklos poveikiui aplinkos orui vertinti teršalų sklaidos skaičiavimo modelių pasirinkimo rekomendacijomis, patvirtintomis Aplinkos apsaugos agentūros direktoriaus 2008 m. gruodžio 9 d. įsakymu Nr. AV-200 „Dėl Ūkinės veiklos poveikiui aplinkos orui vertinti teršalų sklaidos skaičiavimo modelių pasirinkimo rekomendacijų patvirtinimo“ (aktuali redakcija).

1.2.5. Parengtus Atrankos dokumentus Paslaugos teikėjas turės suderinti su AB Vilniaus šilumos tinklai (toliau – Užsakovas), o jam pritarus - su Aplinkos apsaugos agentūra (toliau - Atsakinga institucija), poveikio aplinkai vertinimo subjektais bei atlikti privalomas visuomenės informavimo procedūras, numatytas Visuomenės informavimo ir dalyvavimo planuojamos ūkinės veiklos poveikio aplinkai vertinimo procese tvarkos apraše, patvirtintame 2017 m. spalio 31 d. Lietuvos Respublikos aplinkos ministro įsakymu Nr. D1-885 „Dėl planuojamos ūkinės veiklos poveikio aplinkai vertinimo tvarkos aprašų patvirtinimo“ (aktuali redakcija).

1.2.6.Paslaugos teikėjas turės koreguoti, taisyti Atrankos dokumentus, atsižvelgiant į atsakingos institucijos ir kitų poveikio aplinkai vertinimo subjektų reikalavimus, laikantis Lietuvos Respublikos planuojamos ūkinės veiklos poveikio aplinkai vertinimo įstatyme (aktuali redakcija) numatytų terminų.

# PIRKIMO OBJEKTO PRITAIKYMO SRITIS

2.1. Užsakovo veiklos metu vykdomi įvairūs projektai, kuriems reikia atlikti atrankos dėl poveikio aplinkai vertinimo (toliau – PAV) procedūras. Įgyvendinus šių Paslaugų pirkimą bus užtikrintas savalaikis projektų derinamas.

# TECHNINIAI REIKALAVIMAI, KURIUOS TURI ATITIKTI PERKAMOS PASLAUGOS

* 1. Paslaugos teikėjas teikdamas Paslaugas turi vadovautis Lietuvos Respublikos įstatymų, ES teisės aktų, Lietuvos Respublikos Vyriausybės nutarimų, Lietuvos Respublikos aplinkos ministro įsakymų ir kitų susijusių teisės aktų aktualių redakcijų reikalavimais, reglamentuojančiais aplinkos apsaugą, įskaitant, bet neapsiribojant ir žemiau paminėtus (aktualios redakcijos):
* [Lietuvos Respublikos planuojamos ūkinės veiklos poveikio aplinkai vertinimo įstatymas;](https://www.e-tar.lt/portal/lt/legalAct/d55bc650617c11e7b85cfdc787069b42)
* [Lietuvos Respublikos aplinkos apsaugos įstatymas](https://am.lrv.lt/uploads/am/documents/files/Aplinkos%20apsaugos%20%C4%AFstatymas%20TAR_2020-02-08.pdf);
* Lietuvos Respublikos aplinkos ministro 2017 m. spalio 16 d. įsakymas Nr. D1-845 „Dėl Planuojamos ūkinės veiklos atrankos dėl poveikio aplinkai vertinimo tvarkos aprašo patvirtinimo“;
* Lietuvos Respublikos aplinkos ministro 2017 m. spalio 31 d. įsakymas Nr. D1-885 „Dėl Planuojamos ūkinės veiklos poveikio aplinkai vertinimo tvarkos aprašų patvirtinimo“;
* Lietuvos Respublikos aplinkos ministro 2006 m. gegužės 22 d. įsakymas Nr. D1-255 „Dėl Planų ar programų ir planuojamos ūkinės veiklos įgyvendinimo poveikio įsteigtoms ar potencialioms [,,Natūra 2000" teritorijoms reikšmingumo nustatymo tvarkos aprašo patvirtinimo](https://e-seimas.lrs.lt/portal/legalAct/lt/TAD/TAIS.277087)“.
  + 1. Įsipareigojimų vykdymo tvarka

3.1.1.1. Paslaugos bus užsakomos pagal poreikį, pateikiant užsakymą atlikti Atranką (-as) el. paštu. Sutarties galiojimo metu planuojama pateikti preliminariai 8 Atrankos dokumentus (katilinėms, elektrinėms, šilumos tiekimo trasoms tiesti ar rekonstruoti bei kitoms su šilumos ir elektros gamyba ir tiekimu susijusioms veikloms).

* + 1. Įsipareigojimų vykdymo terminai

3.1.2.1. Paslaugų atlikimo terminas – Atrankos dokumentų parengimui ir pateikimui Atsakingai institucijai derinti - 40 darbo dienų nuo užsakymo el.paštu pateikimo. Atrankos dokumentų koregavimo po Atsakingų institucijų pastabų gavimo terminas – 10 darbo dienų. Atrankos dokumentų derinimas su Atsakinga institucija, poveikio aplinkai vertinimo subjektais, atrankos išvados gavimas bei visuomenės informavimas, bei atrankos išvados persvarstymas - ne ilgiau kaip numatyta teisės aktuose.

3.1.2.2. Šalių susitarimu Paslaugų teikimo terminai gali būti pratęsti, jeigu Atsakingų institucijų veiksmai arba bet kokios kitos kliūtys, priskirtinos Užsakovui ir (ar) Užsakovo samdomiems tretiesiems asmenims, objektyviai neleidžia Paslaugos teikėjui laiku suteikti Paslaugas ir Paslaugos teikėjas ne vėliau kaip per 10 (dešimt) dienų po tokių aplinkybių atsiradimo pateikia Užsakovui šias aplinkybes patvirtinančius dokumentus.

# DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI

* 1. DOKUMENTAI, KURIUOS REIKIA PATEIKTI PERDUODANT SUTEIKTAS PASLAUGAS
     1. Paslaugų teikimas Užsakovui laikomas visiškai įvykdytas, kai:
        + visiškai ir kokybiškai įvykdomi visi šioje Techninėje specifikacijoje numatyti reikalavimai, o Užsakovas neužfiksuoja jokių trūkumų ir neturi pretenzijų Paslaugų teikėjui;
        + Paslaugų teikėjas pateikia parengtus ir su Atsakinga institucija suderintus Atrankos dokumentus bei Atrankos dokumentų išvadą dėl planuojamos ūkinės veiklos poveikio aplinkai vertinimo ir veiklos vykdymo galimybės atitinkamoje teritorijoje. Kartu pateikiami visuomenės informavimo faktą, apie priimtą Atrankos dokumentų išvadą, patvirtinantys dokumentai.
     2. Tiekėjas turės pateikti pasirašytą kvalifikuotu el. parašu elektroninį Atrankos (ataskaitos) dokumentų su lydinčiais priedais egzempliorių ir, jei nėra galimybės pateikti elektroninio varianto, pateikti pasirašytą popierinį variantą, abiem atvejais pridedant nepasirašytus įrašus skaitmeninėje laikmenoje (pdf ir word formatais), kuriuos galima koreguoti.

5. **Pirkimas laikomas žaliu,** vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo(toliau – Aprašas)4.4.3 p., pirkimas laikomas žaliu, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Šiuo pirkimu perkamos paslaugos (intelektinės paslaugos), nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

\_\_\_\_\_\_\_\_\_\_\_\_\_\_\_\_\_\_\_\_\_\_