**PASLAUGŲ PIRKIMO–PARDAVIMO SUTARTIS**

**SPECIALIOSIOS SĄLYGOS**

Vilnius

Sutarties šalys:

**užsakovas**

|  |  |
| --- | --- |
| **Pavadinimas** | AB Vilniaus šilumos tinklai |
| **Buveinės adresas** | Elektrinės g. 2, 03150 Vilnius |
| **Adresas korespondencijai** | Spaudos g. 6-1, 05132 Vilnius |
| **Juridinio asmens kodas** | 124135580 |
| **PVM mokėtojo kodas** | LT241355811 |
| **Banko sąskaita** | LT537044060001219501 |
| **Atstovas ir atstovavimo pagrindas** |  |
| **Telefonas** | 19118 |
| **El. pašto adresas** | [info@chc.lt](mailto:info@chc.lt) |

**PASLAUGŲ TEIKĖJAS**

|  |  |
| --- | --- |
| **Pavadinimas** | UAB „DGE Baltic Soil and Environment“ |
| **Buveinės adresas** | Smolensko g. 3, LT-03202 Vilnius |
| **Juridinio asmens kodas** | 300085690 |
| **PVM mokėtojo kodas** | LT100002760910 |
| **Banko sąskaita** | LT357044060004703386 |
| **Atstovas ir atstovavimo pagrindas** |  |
| **Telefonas** | 8-5-2644304 |
| **El. pašto adresas** | info@dge.lt |

1. **SUTARTIES DALYKAS**

1.1. Sutarties dalykas – Informacijos atrankoms dėl poveikio aplinkai vertinimo parengimo paslaugų (toliau – **Paslaugos**) pirkimas–pardavimas.

1.2. Paslaugų teikimo vieta: Vilniaus miestas.

1.3.Paslaugas priimti įgalioto atsakingo asmens kontaktiniai duomenys nurodyti Sutarties specialiųjų sąlygų 1 priede*.* Apie įgalioto asmens pasikeitimą Užsakovas informuoja Paslaugų teikėją šios Sutarties 10 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomas **fiksuoto įkainio kainodaros metodas**. Užsakovas Paslaugas perka pagal poreikį Sutarties Specialiųjų sąlygų 3 priede „Tiekėjo pasiūlymas“ nurodytais įkainiais, neviršijant **Specialiųjų sąlygų 2.2 punkte nurodytos Sutarties maksimalios kainos.** Užsakovas neįsipareigoja išpirkti preliminaraus Paslaugų kiekio ar bet kokios jo dalies.

2.1.1. Sutarties galiojimo metu, atsiradus Pirkėjo poreikiui, Pirkėjas gali įsigyti Sutartyje nenurodytų paslaugų, tačiau su Pirkimo objektu susijusių paslaugų neviršijant 10 (dešimties) procentų maksimalios sutarties vertės. Už Sutartyje nenurodytas paslaugas, tačiau su pirkimo objektu susijusias paslaugas bus apmokėta ne didesnėmis nei užsakymo dieną tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, teikėjo pasiūlytomis, konkurencingomis ir rinką atitinkančiomis kainomis.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra: **50.000,00** *(penkiasdešimt tūkstančių eurų, 00 ct)* neįskaitant pridėtinės vertės mokesčio (toliau – **PVM**). Sutarčiai taikomas 21 procento dydžio PVM – **10.500,00** (*dešimt tūkstančių penki šimtai eurų, 00 ct*) Eur. Sutarties kaina, įskaitant PVM – **60.500,00** (*šešiasdešimt tūkstančių penki šimtai eurų, 00 ct*) eurų.

2.3. Apmokėjimo sąlygos už įvykdytus užsakymus mokama kartą per mėnesį per Bendrųjų sąlygų 5.11 punkte nurodytą terminą.

2.4. Paslaugos įkainio perskaičiavimas dėl įkainio lygio pasikeitimo atliekamas žemiau nustatyta tvarka. Paslaugos įkainis (neįskaitant PVM), Sutarties galiojimo laikotarpiu perskaičiuojamas tokiomis sąlygomis:

2.4.1. Paslaugos įkainis Sutarties galiojimo laikotarpiu galės būti perskaičiuojamas ir keičiamas, jeigu Lietuvos Respublikos metinė infliacija pagal suderintą vartotojų kainų indeksą, remiantis Lietuvos Respublikos statistikos departamento duomenimis, buvo didesnė nei 5 proc. arba mažesnė nei - 5 proc., pirmą kartą perskaičiuojant ne ankščiau kaip praėjus 6 (šešiems) mėnesiams po Sutarties įsigaliojimo (perskaičiavimai atliekami ne dažniau kaip praėjus 6 (šešiems) mėnesiams po paskutinio perskaičiavimo dienos). Paslaugos įkainio perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti Paslaugos įkainį. Paslaugos įkainis perskaičiuojamas pagal žemiau pateiktą formulę:

Cpn = Sn x (1 + I / 100), kur

Cpn – perskaičiuotas Paslaugos įkainis;

Sn – Sutartyje (tiekėjo pasiūlyme) nustatytas Paslaugos įkainis;

I – Lietuvos Respublikos metinė infliacija pagal suderintą vartotojų kainų indeksą (infliacijos atveju teigiamas dydis, defliacijos atveju – neigiamas).

Duomenų šaltinis - http://www.stat.gov.lt, Pagrindiniai Lietuvos Respublikos rodikliai.

2.4.2. Pirmas perskaičiavimas galimas ne ankščiau kaip po 6 mėnesių nuo sutarties įsigaliojimo dienos. Perskaičiuotas Paslaugos įkainis įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Paslaugų teikėjo dar nebuvo užsakyta. Už Paslaugas, užsakytas iki susitarimo dėl Paslaugos įkainio perskaičiavimo pasirašymo dienos, Paslaugų teikėjas apmoka taikant iki tol galiojusį Paslaugos įkainį, o už Paslaugas, užsakytas po susitarimo pasirašymo dienos, Paslaugų teikėjui bus apmokama taikant naują Paslaugos įkainį.

2.4.3. Paslaugos įkainio perskaičiavimas įforminamas Šalių pasirašomu susitarimu, kuriame užfiksuojamas perskaičiuotas Paslaugos įkainis ir šio įkainio įsigaliojimo sąlygos.

**3. PASLAUGŲ SUTEIKIMAS**

3.1. Paslaugos turi būti suteiktos per Techninės specifikacijos 3.1.2 punkte nurodytus terminus.

3.2. Bendras Paslaugų suteikimo terminas negali viršyti 36 (trisdešimt šešių) mėnesių nuo Sutarties įsigaliojimo dienos. Šalys sutaria, kad Paslaugų suteikimo terminai yra esminė Sutarties sąlyga.

3.3. Suteikęs Paslaugas Užsakovui Paslaugų teikėjas pateikia dokumentus, nurodytus Techninės specifikacijos 4.1. punkte.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 15 (penkiolika) kalendorinių dienų nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos neįskaitant PVM.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, neįskaitant PVM, maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, neįskaitant PVM.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, ar dėl aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos prekybinės, ekonominės ar finansinės sankcijos, Paslaugų teikėjas savo kompetencijos ribose įsipareigoja dėti maksimalias pastangas, siekiant apsaugoti Užsakovą bei susijusius trečiuosius asmenis nuo neigiamų pasekmių. Paslaugų teikėjas įsipareigoja atlyginti Užsakovo patirtus tiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

5.4. Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 % Sutarties (maksimalios) vertės dydžio baudą.

5.5. Paslaugų teikėjui nesilaikant Sutarties specialiųjų sąlygų 8.5 punkte ar Sutarties bendrųjų sąlygų 3.1.16. punkte rodytų terminų, Užsakovas Paslaugų teikėjui skaičiuoja 25,00 Eur (dvidešimt penkių eurų, 00 ct) dydžio baudą už kiekvieną uždelstą dieną.

**6. SUTARTIES ĮVYKDYMO UŽTIKRINIMAS**

6.1. Sutarties įvykdymas užtikrinamas vienu iš Sutarties Bendrosiose sąlygose nurodytų prievolių įvykdymo užtikrinimo būdų – netesybomis (6 skyrius).

6.2. Sutarties įvykdymo užtikrinimo būdai ir taikymo tvarka nustatyta Bendrosiose sąlygose.

**7. SUTARTIES GALIOJIMO TERMINAS**

7.1. Sutartis laikoma sudaryta ir įsigalioja ją pasirašius įgaliotiems Šalių atstovams.

7.2. Sutartis galioja iki visiško Sutartinių įsipareigojimų įvykdymo.

**8. KITOS NUOSTATOS**

8.1. Sutarčiai taikomos Bendrosios sąlygos, su kurių nuostatomis Paslaugų teikėjas yra susipažinęs ir jas vykdys.

8.2. Paslaugų teikėjas yra registruotas PVM mokėtoju Lietuvos Respublikoje.

8.3. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis sudaryta lietuvių kalba, yra Šalių perskaityta ir suprasta.

8.4. **Paslaugų teikėjas įsipareigoja Sutarties vykdymo laikotarpiu Paslaugų teikėjo darbuotojui (-ams), tiesiogiai vykdantiems pirkimo sutartį, taikyti šias šeimos ir darbo įsipareigojimų derinimo priemones -** nuotolinis darbas, lankstus darbo grafikas.

8.5. Paslaugų teikėjas per **10 (dešimt) darbo dienų** nuo Sutarties įsigaliojimo dienos turi Užsakovui pateikti:

a) patvirtintas darbo tvarkos taisykles arba nacionalinę (tarpšakinę), teritorinę, šakos (gamybos, paslaugų, profesinę), darbdavio ar darbovietės lygmens kolektyvinę sutartį, ir/arba individualų asmenų, kurie tiesiogiai dalyvaus vykdant Sutartį darbo grafiką ir/arba pasirašytą ketinimų protokolą arba kitą lygiavertį įpareigojančios formos dokumentą, pagal kurį Paslaugų teikėjo darbuotojams, kurie tiesiogiai vykdys Sutartį, taikomos Sutarties 8.4 punkte nurodytos šeimos ir darbo interesų derinimo priemonės ir/arba

b) įrodymus dėl suteikiamos kompensacijos už vaikų priežiūros paslaugas, už asmenų, kuriems nustatyta nuolatinė slauga ar priežiūra, slaugą / priežiūrą, pateikiant sutarties su teikiančiu vaiko priežiūros paslaugas / slaugos, priežiūros paslaugas asmeniu arba institucija kopiją, mokėjimo įvykdymo patvirtinimą (pavedimo kopiją) arba kitą lygiavertį dokumentą[[1]](#footnote-2).

**9. PAKEIČIAMOS / NETAIKOMOS SUTARTIES BD SĄLYGOS**

9.1. Sutarties bendrųjų sąlygų 3.1. punktas papildomas 3.1.15 punktu, kuris išdėstomas taip: „3.1.15. Sutarties vykdymo laikotarpiu Paslaugos teikėjo darbuotojui (-ams), tiesiogiai vykdantiems pirkimo sutartį, taikomos bent dvi iš žemiau nurodytų šeimos ir darbo įsipareigojimų derinimo priemonių:

3.1.15.1. lankstus darbo grafikas[[2]](#footnote-3), kai darbuotojas privalo darbovietėje būti fiksuotomis darbo dienos (pamainos) valandomis, o kitas tos dienos (pamainos) valandas gali dirbti prieš ar po šių valandų;

3.1.15.2. individualus darbo laiko režimas[[3]](#footnote-4), kai individualus darbuotojo darbo laikas paskirstomas per savaitę;

3.1.15.3. suskaidytos darbo dienos laiko režimas[[4]](#footnote-5), kai tą pačią dieną (pamainą) dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė;

3.1.15.4. nuotolinis darbas[[5]](#footnote-6);

3.1.15.5. sutrumpinta 32 (trisdešimt dviejų) valandų per savaitę darbo laiko norma, už nedirbtą darbo laiko normos dalį paliekant nustatytą darbo užmokestį;

3.1.15.6. galimybė, esant poreikiui, atsivesti vaiką (įvaikį, globotinį, rūpintinį) į darbovietę ar suteikiama kompensacija už vaiko (įvaikio, globotinio, rūpintinio) priežiūros paslaugas;

3.1.15.7. bent viena papildoma laisva diena, paliekant nustatytą darbo užmokestį;

3.1.15.8. suteikiama kompensacija atlygiui, kurį tėvai / artimieji moka ateinančiam slaugytojui ar individualios priežiūros darbuotojui už šeimos narių ar kartu gyvenančių asmenų, kuriems nustatyta nuolatinė slauga ar priežiūra, slaugą / priežiūrą tuo metu, kuomet jie dirba“.

9.2. Sutarties bendrųjų sąlygų 3.1. punktas papildomas 3.1.16 punktu, kuris išdėstomas taip: „3.1.16. Paslaugų teikėjas pasikeitus taikomai šeimos ir darbo įsipareigojimų derinimo priemonei (-ėms), nedelsdamas, bet ne vėliau nei per 10 (dešimt) darbo dienų privalo informuoti Užsakovą ir pateikti atnaujintą darbo grafiką ir/arba kitus įrodančius dokumentus. Jei Paslaugų teikėjas nustatytais terminais nepateiks įrodymų dėl šeimos ir darbo įsipareigojimų priemonių taikymo arba pateikti įrodymai bus netinkami, tai bus laikoma pirkimo sutarties pažeidimu ir Paslaugų teikėjui bus taikomos Sutartyje nustatytos sankcijos.

9.3. Sutarties bendrosios sąlygos papildomos 4.6. punktu, kuris išdėstomas taip: „4.6. Užsakovas, siekdamas užtikrinti, kad Paslaugų teikėjas laikytųsi pasiūlytų šeimos ir darbo įsipareigojimų derinimo priemonių, turi teisę reikalauti iš Paslaugų teikėjo dokumentų (pavyzdžiui, atnaujinto darbo grafiko, jei jis yra periodiškai sudaromas/atnaujinamas), įrodančių šeimos ir darbo įsipareigojimų derinimo priemonių tinkamą taikymą.

**PRIDEDAMA:**

1 priedas – Kontaktiniai adresai pranešimams siųsti ir asmenys, atsakingi už Sutarties vykdymą.

2 priedas – Techninė specifikacija.

3 priedas – Tiekėjo pasiūlymas.

4 priedas – Bendrosios sąlygos.

**10. ŠALIŲ ADRESAI IR REKVIZITAI**

|  |  |
| --- | --- |
| **Užsakovas**  **AB Vilniaus šilumos tinklai** | **Paslaugų teikėjas**  **UAB „DGE Baltic Soil and Environment“** |
| Elektrinės g. 2, 03150 Vilnius  Įmonės kodas 124135580  PVM kodas LT241355811  Bankas: AB SEB bankas  A. s. LT53 7044 0600 0121 9501  Tel.: 19118  El. p.**:** [info@chc.lt](mailto:info@chc.lt) | Įmonės kodas 300085690  PVM kodas LT100002760910  Bankas  A. s LT35 7044 0600 0470 3386  Tel.: 8-5-2644304  El. p.: info@dge.lt |
|  |  |
|  |  |
|  |  |
|  |  |

Darbuotojų saugos ir aplinkosaugos komandos vadovasDirektorius

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI**
   1. Užsakovo kontaktiniai adresai pranešimams siųsti: adresas - Spaudos g. 6-1, 05132 Vilnius, elektroninis paštas – [info@chc.lt](mailto:info@chc.lt).
   2. Paslaugų teikėjo kontaktiniai adresai pranešimams siųsti: adresas - Smolensko g. 3, 03202 Vilnius, elektroninis paštas - [info@dge.lt](mailto:info@dge.lt) .
2. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai: Darbuotojų saugos ir aplinkosaugos komandos inžinierė Dovilė Žilionė, elektroninis paštas:
   2. Paslaugų teikėjo atstovų, kurie bus atsakingi už šios Sutarties vykdymą, kontaktai: direktoriaus pavaduotoja aplinkosaugai

|  |  |
| --- | --- |
| **Paslaugų teikėjo už Sutarties vykdymą pirkime patvirtinti atsakingi kvalifikuoti specialistai** | |
| Vardas, pavardė | Pareigos |
|  | Darbuotojas Nr. 1 |
|  | Darbuotojas Nr. 2 |
|  | Darbuotojas Nr. 3 |
|  | Darbuotojas Nr. 4 |
|  | Darbuotojas Nr. 5 |
|  | Darbuotojas Nr. 6 |

* 1. Už Sutarties paviešinimą atsakingas Tiekimo grandinės komandos projektų vadovas.

1. Bus renkami tik tokie duomenys ir tik toks jų kiekis, koks reikalingas Paslaugų teikėjo pasirinktam socialiniam kriterijui įrodyti, vadovaujantis Bendrojo duomenų apsaugos reglamento36 5 straipsnio 1 dalies c punkte numatytu duomenų kiekio mažinimo principu. [↑](#footnote-ref-2)
2. Lankstus darbo grafikas. Dirbant pagal šį darbo režimą, darbuotojas privalo darbovietėje būti fiksuotomis darbo dienos valandomis, o kitas tos dienos valandas gali dirbti prieš ar po šių valandų. Paprastai fiksuotas darbo dienos valandas, kuriomis darbuotojas privalo dirbti darbovietėje, nustato darbdavys, o darbuotojas pats pasirenka kada atidirbs nefiksuotas darbo dienos valandas. Su darbdavio sutikimu yra galimybė perkelti neišdirbtas nefiksuotas darbo dienos valandas į kitą darbo dieną, nepažeidžiant maksimaliojo darbo laiko ir minimaliojo poilsio laiko reikalavimų. [↑](#footnote-ref-3)
3. Individualus darbo laiko režimas. Jeigu pasirenkamas individualus darbo laiko režimas, darbuotojas ir darbdavys dėl darbo laiko normos paskirstymo susitaria savo nuožiūra. Tik svarbu, kad nebūtų pažeisti maksimaliojo darbo laiko ir minimaliojo poilsio laiko reikalavimai, pavyzdžiui, galima susitarti dirbti 4 dienas po 10 val. ir turėti 3 dienų savaitgalį. [↑](#footnote-ref-4)
4. Suskaidytos darbo dienos laiko režimas. Dirbant pagal šį darbo režimą, tą pačią dieną dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė, t. y. ilgesnė negu dvi valandos. Pavyzdžiui, darbuotojas dirba 4 valandas, paskui turi 3 valandų pertrauką pailsėti ir pavalgyti, per kurią gali palikti darbovietę, o paskui po jos grįžta į darbą ir dirba dar 4 valandas. [↑](#footnote-ref-5)
5. Nuotolinis darbas yra darbo organizavimo forma arba darbo atlikimo būdas, kai darbuotojas jam priskirtas darbo funkcijas ar jų dalį visą arba dalį darbo laiko su darbdaviu suderinta tvarka reguliariai atlieka nuotoliniu būdu, tai yra sulygtoje darbo sutarties šalims priimtinoje kitoje, negu yra darbovietė, vietoje, taip pat naudodamas informacines ir elektroninių ryšių technologijas. [↑](#footnote-ref-6)